《卓文君印》
清代·金甡

钱刀总被土花侵，铸就琴心卖赋金。留客正宜钤酒券，缄情曾与寄愁吟。

文园寂寞遗书少，汉玺摧残眢井深。一片王孙春草绿，临邛谁向壁边寻。

作者简介：（1702—1782）清浙江仁和人，字雨叔，号海住。初以举人授国子监学正。乾隆七年状元。累迁詹事府詹事。在上书房行走，先后十七年。官至礼部侍郎。回里，主讲敷文书院。有《静廉斋诗集》。